CELEX: C2005/155/09
Language: hu
Date: 2005-06-25 00:00:00
Title: C-170/05. sz. ügy: A Conseil d'Etat (Franciaország), section du contentieux, 2004. december 15-i határozatával a Société Denkavit International BV és Denkavit France SARL kontra Ministère de l'Ėconomie, des Finances et de l'Industrie ügyben benyújtott előzetes döntéshozatal iránti kérelem

25.6.2005   
            
            
               HU
            
            
               Az Európai Unió Hivatalos Lapja
            
            
               C 155/4
            
         A Conseil d'Etat (Franciaország), section du contentieux, 2004. december 15-i határozatával a Société Denkavit International BV és Denkavit France SARL kontra Ministère de l'Ėconomie, des Finances et de l'Industrie ügyben benyújtott előzetes döntéshozatal iránti kérelem
   (C-170/05. sz. ügy)
   (2005/C 155/09)
   Az eljárás nyelve: francia
   A Conseil d'Etat (Franciaország), section du contentieux, a Bíróság Hivatalához 2005. február 8-án érkezett, 2004. december 15-i határozatával az előtte a Société Denkavit International BV, a Denkavit France SARL és a Ministère de l'Ėconomie, des Finances et de l'Industrie között folyamatban lévő eljárásban előzetes döntéshozatal iránti kérelmet nyújtott be az Európai Közösségek Bíróságához.
   A Conseil d'Etat (Franciaország), section du contentieux, a következő kérdésekről kéri a Bíróság döntését:
   
               1)
            
            
               A letelepedés szabadságának elve alapján kifogásolható-e az olyan szabály, amely a Franciaországban illetőséggel nem rendelkező anyavállalatra, az osztalék jogosultjára hárítja az adózás terhét, míg a Franciaországban illetősséggel rendelkező anyavállalatokat e teher alól mentesíti?
            
         
               2)
            
            
               Önmagában a letelepedés szabadságának elve alapján kifogásolható-e a forrásadózás ilyen szabálya, vagy mivel Franciaország és egy másik tagállam között a forrásadózást lehetővé tévő adóegyezmény akként rendelkezik, hogy e másik tagállamban a fizetendő adóba beszámítható a kifogásolt szabály szerint viselendő adóteher, figyelembe kell-e venni ezen egyezményt annak eldöntése során, hogy e rendelkezés összhangban van-e a letelepedés szabadságának elvével?
            
         
               3)
            
            
               Feltéve, hogy a 2) pontban ismertetett két lehetőség közül a másodikat kell elfogadni, a fent említett egyezmény létezése elegendő-e ahhoz, hogy a kifogásolt szabályt az adóztatásnak a vállalkozásokra következményekkel nem járó, a két érintett tagállam közötti megosztására vonatkozó mechanizmusának lehessen tekinteni, vagy tekintettel azon körülményre, hogy a Franciaországban illetőséggel nem rendelkező anyavállalat számára lehetetlen az ezen egyezményben előírt beszámítás érvényesítése, úgy kell-e tekinteni, hogy e szabály nem egyeztethető össze a letelepedés szabadságának elvével?